પોલીસના સૂત્રોએ આપેલી માહિતી પ્રમાણે, મનોજ જે સ્થળે પેલી મહિલાને મળ્યો હતો તે સ્થળે CCTV કેમેરા નહોતા. બોડકદેવમાં મનોજની બહેનના ઘર પાસે જ્યાં તેને ઉતારવામાં આવ્યો તે સ્થળના CCTV ફૂટેજ પોલીસને મળ્યા છે. મનોજે પોલીસને જણાવ્યું કે, અપહરણકર્તાઓ 30-35ની ઉંમરના હતા, જ્યારે તે મહિલા 40 વર્ષની અને તેના ચહેરા પર કાળા ડાઘ હતા. પોલીસ આરોપીઓના સ્કેચ તૈયાર કરાવી રહી છે. આરોપીઓ મનોજને સાબરમતી, ઘાટલોડિયા, સત્તાધાર અને SG રોડ જેવા વિસ્તારોમાંથી પસાર થઈને મોટા ચિલોડાથી ગાંધીનગર લઈ ગયા હતા. પોલીસ આ રૂટના CCTV ફૂટેજ તપાસશે.